Deseori când suntem bolnavi,
de obicei ce vrem să facem e doar să ne ghemuim în pat
și să dormim.
Și, într-o măsură, ce încercăm să facem
e să ne însănătoșim prin somn,
deoarece există o legătură foarte strânsă
între sănătatea somnului și sănătatea imunitară.
[Dormind cu știința]
Știm că persoanele care dorm mai puțin de șapte ore pe noapte
sunt aproape de trei ori mai predispuse să se infecteze cu rinovirus,
cunoscut drept răceală comună.
De asemenea, știm că femeile ce dorm cinci sau mai puține ore pe noapte
sunt aproape cu 70% mai predispuse să dezvolte pneumonie.
Am descoperit și că somnul poate juca un rol
în imunizarea noastră.
Prin urmare, într-un studiu, au luat un grup de oameni
și i-au limitat la patru ore de somn pe noapte
timp de șase nopți.
Iar celuilalt grup
i-au dat o noapte întreagă de somn
în fiecare din acele nopți.
Apoi, în timpul acelei perioade, i-au vaccinat antigripal
și au evaluat răspunsul la acel vaccin antigripal.
Ce au descoperit e că acele persoane
care au dormit doar patru ore pe noapte,
au produs cu 50%
mai puțini anticorpi decât era de așteptat.
Deci, cu alte cuvinte, dacă nu dormi suficient
cu o săptămână sau câteva zile înainte să fii vaccinat antigripal,
asta poate face acea vaccinare mult mai puțin eficientă.
Ce ne spune asta
și ce începem acum să aflăm,
e că în timpul somnului, noaptea,
inclusiv în timpul somnul profund non-REM,
noi, de fapt, reînnoim armele
sistemului nostru imunitar.
Noi, de fapt, stimulăm producerea
a numeroși diferiți factori imunitari.
Și, în plus,
corpul își mărește sensibilitatea la acei factori imunitari.
Prin urmare, te trezești ziua următoare
o persoană mai puternică imunitar.
Astfel, când vine vorba de sistemul tău imunitar,
ar trebui să te gândești la somn
ca fiind una din cele mai bune asigurări medicale
pe care ți-ai putea-o dori.